alleman | Bladsy 2
Die Deense groep Pinkunoizu se Great Pacific Garbage Patch is vir my alles wat musiek kan wees – ek dink nie my woorde kan dit enigsins beskryf nie, maar in hulle eie woorde gaan dit oor “a suiting picture for a world doing wrong ”
Elke stukkie plastiek wat mens koop eindig uiteindelik op in die natuur, baie daarvan in die see. Mettertyd word dit afgebreek in tot mikroskopiese grootte, en dit stel gifstowwe vry, wat weer in die voedselketting beland.
Sjinese sensors vee daagliks duisende van alle inskrywings uit op Sina Weibo, Sjina se grootse microblogging site, en op ander Sjinese websites. Die Sjinese kommunistiese party hou veral nie van kritiek op die korrupte manier hoe kommunistiese partyleiers finansieel baat by hulle mag nie, en ook nie van kritiek op hul okkupasie van Tibet nie.
Verder oor my vorige inskrywing. In Desember 2012 was daar ‘n vlagkompetisie op Reddit se Vexillology afdeling (wat ek sopas raakgesien het), en nou plaas ek sommige van die vlae wat my aandag getrek het, hier.
Hierdie vlag vir Afrikaans is ontwerp deur iemand met die avatar naam Skoppensboer. Ek dink dis die beste vlag – een wat miskien alle Afrikaansprekendes van sal kan hou. (Dit was nie deel van die 2012 vlagkompetisie nie – al die ander vlae hieronder was wel)
Hierdie vlag vir Afrikaans is ontwerp deur ‘n Vexillology liefhebber met die avatar naam Vexy:
Hierdie Afrikaner vryheidsvlag is mooi, maar: Afrikaans is veel groter as sekere groepe se seperatistiese strewes.
Swahili is ‘n groot taal in verskeie Afrikalande, so nie een van daardie lande se vlae kan gebruik word om die taal voor te stel nie. Daarom is hierdie vlag ontwerp:
Nou het iemand wat aan empire nostalgie ly, die vlag hieronder vir Engels uitgedink. Dis mooi, maar die bedoelde simboliek is afstootlik: “The sun over the ocean represents the sun “that never sets on the British Empire”
Ek dink die die vlag hieronder is veel beter om Engels voor te stel. Bedoelde simboliek: “the five most popular colours among all colours on the flags of countries with English as their official language. They’re arranged in the style of the flag of England”
Hoe kan mens ‘n taal simbolies voorstel?
Ek het die afgelope tyd gewonder hoe ‘n mens Afrikaans, Engels en ander tale simbolies kan voorstel, byvoorbeeld in ‘n website waar jy meer as een taal kan kies.
Mens moenie Engels met ‘n Britse of Amerikaanse vlag voorstel nie, want die gebruik van hierdie vlae gee aanstoot – geen ordentlike Engelssprekende sal deur hierdie imperiale vlae verteenwoordig wil word nie, net soos geen goeie Duitser deur die Nazi vlag verteenwoordig sal wil word nie.
Natuurlik kan mens ook nie die ou SA vlag gebruik vir Afrikaans of Engels nie (as jy nie verstaan hoekom nie, is jy te koppig om die skadelikheid van rassisme in te sien). Mens kan ook nie die nuwe SA vlag vir byvoorbeeld Afrikaans gebruik nie, want Afrikaans is nie die enigste taal wat op daardie vlag aanspraak kan maak nie.
Mense kan so oorspronklik wees. Kyk byvoorbeeld hierdie idees vir vlae vir die aarde:
My beste idee sover, die simbole vir Afrikaans en Engels hieronder, is nou ook seker nie geskik nie. So as jy ‘n beter plan het, laat weet asseblief in die comments.
Posted in suid-afrika	| 12 Kommentaar
Mens hoef nie noodwendig in te koop in die idee van die Anglo gedomineerde Suid-Afrikaanse nasieskap soos dit tans lyk, as alternatief tot rassisme soos wat byvoorbeeld hier en hier voorgestel word nie. Ek respekteer mense wat dit doen, maar ek voel nie dieselfde nie.
Identiteitspolitiek word so maklik gemanupileer om een of ander elite se belange te bevoordeel, en mens kan nie noodwendig help om flou te voel oor kunsmatig geskepte identiteite soos “blanke” (1910-1994) en South African (sederdien) nie.
Ek is nie trots op die nuwe SA nie, vir baie redes, byvoorbeeld dat ons nie die naam Republiek werd is nie. In SA vandag is daar steeds miljoene mense wat moet krepeer onder die heerskappy van een of ander koning, byvoorbeeld die DA se nuwe aanwins, koning Buyelekhaya Dalindyebo, en nie gelyk met die res van ons is nie.
Hoe raak mens opgewonde oor ‘n “nasie” wat toelaat dat mense daagliks wreed vermoor word, en waar die DA die vryheid van Kaapstad toeken aan Obama van alle mense?
Met nasieskap is daar ook nog steeds altyd mense wat uitgesluit word – byvoorbeeld die wat met kinders en al onmenslik behandel word omdat hulle gewaag het om ‘n grens oor te steek op soek na ‘n beter lewe. Met nasieskap / nasionalisme kom ook vreemdelingehaat soos wat lei tot talle aanvalle op immigrante.
Daarom is internasionalisme die mensliker siening, en ook dit is nie sonder probleme nie.
Wat mens ookal glo in terme van identiteit en nasieskap, rassisme is iets slegs – dis hatig, oningelig, kleinlik en skadelik vir almal. Elkeen wat voel sy identiteit is “Afrikaner”, behoort rassisme te beveg bloot omdat dit opsigself lelik en skandelik is, en omdat ons beter as dit kan wees.
Die vakuum heel bo
Posted on Augustus 10, 2013	by alleman
Wat gebeur as ‘n volk (of groep) sonder enige leierskap is? Die EU (Duitsland, eintlik) moet tans Italië en Griekeland van ondergang red weens langdurige gebrek aan leierskap daar – dink maar net aan Sylvio Berlusconi.
As diegene met begrip van Afrikaners se situasie eerder die Anglo-elites wil beindruk as om te lei, sal ander mense met hul eie agendas daardie gaping vat.
Byvoorbeeld omdat Afrikaners soos Piet Croucamp (en baie ander soos hy) nou “nie Afrikaner” is nie, kan mense soos Steve Hofmeyr, wat geweldige aanhang onder gewone mense het, ‘n leierskapsrol rol inneem.
Steve lyk na ‘n warm, welmenende persoon – hy besef dalk nie dat hy sy baie duisende volgelinge in die verderf in lei nie. Hy en sy white supremacist raadgewer Dan Roodt.
Vir ‘n oomblik se pret kan mens aan hulle twee (wat baie cosy met mekaar op Twitter is) se verhouding dink as soos die van Grima (Dan) en Theoden (Steve)
Daar is by my geen twyfel dat bloedvergieting en verdere skade aan Afrikaners se posisie in die samelewing die gevolg van hulle twee se “leierskap” sal wees nie. Byvoorbeeld ‘n volgende Skierlik, of Anders Behring Breivik agtige moorde op onskuldiges kan maklik gebeur as hierdie twee menere Afrikaners se denke al hoe meer stoot in die rigting van die internasionale white supremacists met wie Dan bande het. En alle Afrikaners sal daardeur benadeel word.
Ek wens geleerde Afrikaners wil eerder hulle snobisme los – en soos Steve ‘n konneksie maak met gewone mense. Soos wat Tony Ehrenreich leierskap gee aan Kleurlinge ten opsigte van gangsters, moet ‘n Afrikaner Afrikaners weg lei van rassisme.
Posted in suid-afrika	| Tagged afrikaners, Anders Behring Breivik, Dan Roodt, leierskap, Piet Croucamp, rassisme, Skierlik, Steve Hofmeyr, Tony Ehrenreich	| 10 Kommentaar
some 474 to 881 civilians, including 176 children, have been killed by the strikes, and another 1,300 were wounded.
Same old US, but it’s OK, Obama’s cool
Swart korrupsievegters in SA
Posted on Junie 6, 2013	by alleman
Ek kyk daar by Tina en sien hoe mense dink die aksies teen Glynnis Breytenbach is as gevolg van swart op wit rassisme. Daar is gevalle van swart op wit rassisme in SA, maar die regsaksies (en waarskynlik die skietery op haar) is omdat sy Zuma en sy mafia-agtige pel Richard Mdluli aan die kaak wil stel.
Zuma bevoordeel nie swart mense op dieselfde manier as wat die wit regerings wit mense bevoordeel het nie (daar is wel ander wat dit wil doen). Sy groot projek is hoe om homself te bevoordeel, en uit die tronk te bly vir sy misdade. En daar is baie swart mense wat deur hom sien.
Glynnis is so dapper as kan kom, maar dis nie net wit mense wat dapper teen korrupsie optree nie. Daar is ook minstens:
Alfred Motsi and Moss Phakoe – dapper helde. Hierdie is een van die ongelooflikste stories van die “nuwe” SA